Rincón de la Vieja

Rincón de la Vieja er en vulkan nordvest i Costa Rica, omtrent 25 kilometer fra Liberia i provinsen Guanacaste. Den har en høyde på 1 916 meter over havet og er en del av fjellkjeden Cordillera de Guanacaste. Det siste utbruddet fant sted i februar 1998. Rincón de la Vieja er en av sju aktive vulkaner i Costa Rica. Det er en rekke fumaroler og varme kilder i nærheten av vulkanen.

Vulkanen og området rundt utgjør Volcán Rincón de la Vieja nasjonalpark.

Navnet betyr «Den gamle damas hjørne» og refererer til en lokal legende om ei jentes elsker som ble kasta ned i krateret av faren hennes. Hun ble boende alene på fjellet og fikk egenskapen til å gjøre syke folk friske.

 Eksterne lenker 

 Rincón de la Vieja hos Costa Ricas vulkanske og seismologiske observatorium

Kategori:Vulkaner i Costa Rica
Kategori:Fjell over 1000 meter
Kategori:Guanacastes geografi